
"Ветеринариялық анықтама беру" мемлекеттік қызметін көрсетуге қойылатын негізгі талаптардың тізбесі
	Мемлекеттік қызметтің атауы: Ветеринариялық анықтама беру

	1.
	Көрсетілетін қызметті берушінің атауы
	Мемлекеттік қызметті облыстардың, Астана, Алматы және Шымкент қалаларының жергілікті атқарушы органдары құрған мемлекеттік ветеринариялық ұйымдар (бұдан әрі – көрсетілетін қызметті беруші) көрсетеді.

	2.
	Мемлекеттік қызметті ұсыну тәсілдері
	1) көрсетілетін қызметті беруші;
2) "цифрлық үкіметтің" www.egov.kz веб-порталы (бұдан әрі – портал).

	3.
	Мемлекеттік қызметті көрсету мерзімі
	1 (бір) жұмыс күні ішінде.

	4.
	Мемлекеттік қызметті көрсету нысаны
	Электрондық (ішінара цифрландырылған)/қағаз түрінде.

	5.
	Мемлекеттік қызметті көрсету нәтижесі
	Ветеринариялық анықтама не мемлекеттік қызмет көрсетуден бас тарту туралы уәжді жауап.

	6.
	Мемлекеттік қызметті көрсету кезінде көрсетілетін қызметті алушыдан алынатын төлем мөлшері және Қазақстан Республикасының заңнамасында көзделген жағдайларда оны алу тәсілдері
	Тегін.

	7.
	Көрсетілетін қызметті берушінің және ақпарат объектілерінің жұмыс графигі
	[bookmark: z764][bookmark: z765][bookmark: z766]1) көрсетілетін қызметті беруші – Қазақстан Республикасының еңбек заңнамасына сәйкес демалыс және мереке күндерін қоспағанда, дүйсенбіден бастап жұманы қоса алғанда, сағат 13.00-ден 14.30-ға дейінгі түскі үзіліспен сағат 9.00-ден 18.00-ға дейін;
2) портал – жөндеу жұмыстарын жүргізуге байланысты техникалық үзілістерді қоспағанда, тәулік бойы.
Көрсетілетін қызметті алушы жұмыс уақыты аяқталғаннан кейін жүгінген кезде өтінішті қабылдау және мемлекеттік қызметті көрсету нәтижесін беру келесі жұмыс күні жүзеге асырылады.
Демалыс және мереке күндері өтінішті қабылдау және мемлекеттік қызметті көрсету нәтижесін беруді көрсетілетін қызметті беруші Қазақстан Республикасы еңбек заңнамасына сәйкес белгілейді.
Мемлекеттік қызмет алдын ала жазылусыз және жеделдетіп қызмет көрсетусіз кезектілік тәртібімен көрсетіледі.

	8.
	Мемлекеттік қызметті көрсету үшін көрсетілетін қызметті алушыдан талап етілетін құжаттар мен мәліметтер тізбесі
	[bookmark: z768][bookmark: z769][bookmark: z770][bookmark: z771][bookmark: z772][bookmark: z773][bookmark: z774][bookmark: z775][bookmark: z776][bookmark: z777][bookmark: z778]көрсетілетін қызметті берушіге:
1) Қазақстан Республикасы Ауыл шаруашылығы министрінің 2015 жылғы 21 мамырдағы № 7-1/453 бұйрығымен (Нормативтік құқықтық актілерді мемлекеттік тіркеу тізілімінде № 11898 болып тіркелген) бекітілген Ветеринариялық құжаттарды беру қағидаларына және олардың бланкілеріне қойылатын талаптарға (бұдан әрі – Қағидалар) 12-қосымшаға сәйкес нысан бойынша ветеринариялық анықтама беруге арналған өтініш (жануардың ветеринариялық паспорты мен жеке нөмірінің болуын, ветеринариялық қарап тексеру нәтижелерін, тиісті әкімшілік-аумақтық бірліктің аумағындағы эпизоотиялық жағдайды, ауыл шаруашылығы жануарларын бірдейлендіру жөніндегі дерекқорда немесе одан үзінді көшірмеде бар жануарлар туралы мәліметтерді негізге ала отырып);
2) балық ресурстарын және басқа да су жануарларын пайдалануға арналған рұқсаттың негізінде балық шаруашылығы су айдындарында және (немесе) учаскелерінде бес килограмнан артық ауланған балықтарды және басқа да су жануарларының орнын ауыстыру (тасымалдау) кезінде - "Балықтың қайдан ауланғаны туралы анықтама нысанын бекіту туралы" Қазақстан Республикасы Премьер-Министрінің орынбасары – Қазақстан Республикасы Ауыл шаруашылығы министрінің 2016 жылғы 8 шілдедегі № 304 бұйрығымен (Нормативтік құқықтық актілерді мемлекеттік тіркеу тізілімінде № 14117 болып тіркелген) бекітілген нысан бойынша балықтың қайдан ауланғаны туралы анықтама (бұдан әрі –орны ауыстырылатын (тасымалданатын) көлемге балықтың қайдан ауланғаны туралы анықтама;
3) аквашаруашылық субъектілері көбейткен, күтіп-баққан және өсірген аквашаруашылық объектілерін (тірі, жаңа ауланған, салқындатылған, мұздатылған балықтар, су моллюскалары және шаянтәрізділер) тасымалдау кезінде - Қазақстан Республикасы Ауыл шаруашылығы министрінің міндетін атқарушының 2025 жылғы 16 қыркүйектегі № 296 бұйрығымен (Нормативтік құқықтық актілерді мемлекеттік тіркеу тізілімінде № 36882 болып тіркелген) бекітілген Аквашаруашылық субъектілерінің тізілімін жүргізу қағидалары негізінде аквашаруашылық субъектілерінің тізіліміне енгізілгені туралы мәліметтер (бұдан әрі - аквашаруашылық саласындағы уәкілетті органның аумақтық бөлімшесінің аквашаруашылық субъектілерінің тізіліміне енгізілгені туралы мәліметтері );
4) жануардан алынатын шикізатты (тері және үлдір шикізаты) тасымалдау кезінде – ветеринариялық зертхана берген сараптама актісінің (сынақ хаттамасының) нөмірі және күні;
5) Еуразиялық экономикалық одаққа мүше мемлекеттерден және үшінші елдерден (Еуразиялық экономикалық одаққа мүше болып табылмайтын мемлекеттерден) әкелінген ветеринариялық (ветеринариялық-санитариялық) бақылау объектілерінің Қазақстан Республикасының аумағы бойынша орнын ауыстыру кезінде – ветеринариялық-санитариялық бақылау және қадағалау объектісі әкелінген ветеринариялық құжаттың көшірмесі;
порталға:
1) Қағидаларға 12-қосымшаға сәйкес нысан бойынша ветеринариялық анықтама беруге арналған, көрсетілетін қызметті алушының электрондық цифрлық қолтаңбасымен (бұдан әрі – ЭЦҚ) куәландырылған электрондық құжат нысанындағы өтініш;
2) балық ресурстарын және басқа да су жануарларын аулауға арналған рұқсаттың негізінде балық шаруашылығы су айдындарында және (немесе) учаскелерінде ауланған бес килограмнан астам балық және басқа да су жануарларының орнын ауыстыру (тасымалдау) кезінде – орны ауыстырылатын (тасымалданатын) көлемге балықтың қайдан ауланғаны туралы анықтама;
3) аквашаруашылық субъектілері өсірген балықтарды және басқа да су жануарларының орнын ауыстыру (тасымалдау) кезінде - аквашаруашылық саласындағы уәкілетті органның аумақтық бөлімшесінің аквашаруашылық субъектілерінің тізіліміне енгізілгені туралы мәліметтері;
4) жануардан алынатын шикізатты (тері және үлдір шикізаты) тасымалдау кезінде – ветеринариялық зертхана берген сараптама актісінің (сынақ хаттамасының) нөмірі және күні;
5) Еуразиялық экономикалық одаққа мүше мемлекеттерден және үшінші елдерден (Еуразиялық экономикалық одаққа мүше болып табылмайтын мемлекеттерден) әкелінген ветеринариялық (ветеринариялық-санитариялық) бақылау объектілерінің Қазақстан Республикасының аумағы бойынша орнын ауыстыру кезінде ветеринариялық-санитариялық бақылау және қадағалау объектісі әкелінген ветеринариялық құжаттың электрондық көшірмесі.
Заңды тұлғаны тіркеу (қайта тіркеу) туралы анықтаманы, жеке басын куәландыратын құжат туралы, дара кәсіпкерді тіркеу туралы не дара кәсіпкер ретінде қызметінің басталғаны туралы хабарлама туралы, ауыл шаруашылығы жануарының ветеринариялық паспорты туралы, аквашаруашылық субъектілерінің тізіліміне енгізілгені туралы мәліметтерді көрсетілетін қызметті беруші "цифрлық үкіметтің" шлюзі арқылы мемлекеттік қызметтерді көрсету үшін пайдаланылатын цифрлық жүйелерден не цифрлық құжаттар сервисінен алады.

	9.
	Қазақстан Республикасының заңдарымен белгіленген мемлекеттік қызмет көрсетуден бас тарту үшін негіздер
	[bookmark: z780][bookmark: z781][bookmark: z782][bookmark: z783][bookmark: z784]1) жануарлардың аса қауіпті және жұқпалы аурулары бойынша мемлекеттік ветеринариялық-санитариялық бақылау мен қадағалау объектісінің шығу (болу), жүру (бағыты) және (немесе) келу (межелі пункт) орнының эпизоотиялық ахуалының нашарлауы;
2) мемлекеттік ветеринариялық-санитариялық бақылау мен қадағалау объектісінің қауіпсіздігі мониторингінің нәтижелері бойынша жануарлар саулығы мен адам денсаулығының қауіпсіздігіне төнетін қатердің расталуы;
3) мемлекеттік ветеринариялық-санитариялық бақылау мен қадағалау нәтижелері бойынша жануарлар саулығы мен адам денсаулығының қауіпсіздігіне қатер төндіретін, Қазақстан Республикасының ветеринария саласындағы заңнамасы талаптарын бұзушылықтың анықталуы;
4) ветеринариялық анықтаманы алу үшін көрсетілетін қызметті алушы ұсынған құжаттардың және (немесе) ондағы деректердің (мәліметтердің) дұрыс еместігінің анықталуы (жануардың жеке нөмірінің болмауы));
5) мемлекеттік қызметті көрсету үшін қажетті жануардың, жануарлардан алынатын өнімдер мен шикізаттың, көлік құралының Қағидаларда белгіленген талаптарға сәйкес келмеуі;
6) көрсетілетін қызметті алушыға қатысты қызметтерге немесе қызметтердің жекелеген түрлеріне тыйым салу туралы соттың заңды күшіне енген ветеринариялық анықтаманы алуға байланысты шешімінің (үкімінің) болуы;
7) "Дербес деректер және оларды қорғау туралы" Қазақстан Республикасы Заңының 8-бабына сәйкес мемлекеттік қызметті көрсету үшін талап етілетін қолжетімділігі шектеулі дербес деректерге қол жеткізуге көрсетілетін қызметті алушының келісімінің болмауы.

	10.
	Мемлекеттік қызметті көрсетудің, оның ішінде электрондық нысанда көрсетілетін қызметтің ерекшеліктерін ескере отырып, өзге де талаптар
	Көрсетілетін қызметті алушының ЭЦҚ-сы болған жағдайда мемлекеттік көрсетілетін қызметті портал арқылы электрондық нысанда алу мүмкіндігі бар және мемлекеттік қызметті көрсету мәртебесі туралы ақпаратты "жеке кабинеті" арқылы қашықтықтан қол жеткізу режимінде алу мүмкіндігі бар. Мемлекеттік қызмет көрсету мәселелері жөніндегі анықтамалық қызметтердің байланыс телефондары порталда және Қазақстан Республикасы Ауыл шаруашылығы министрлігінің www.gov.kz интернет-ресурсында орналастырылған. Мемлекеттік қызметтер көрсету мәселелері жөніндегі бірыңғай байланыс орталығы: 1414, 8 800 080 7777.



